Tisztelt Szülők!

Szeretném Önöket tájékoztatni arról, hogy az iskolánkba beiratkozott tanulók egyúttal az iskolai diáksport egyesület tagjaivá is válnak.
Az iskolától egyesületünk veszi át az *iskolai testnevelésen kívüli* sporttal kapcsolatos teendőket (edzésszervezés, versenyeztetés, sporttáborok, sportszakosztályok működtetése, sporttal kapcsolatos pályázatok írása, lebonyolítása, valamint a tanulók délutáni sportolási lehetőségeinek biztosítása). Hogy ezeknek a feladatoknak megfelelhessünk szükséges az iskolai támogatás mellett a tagdíj nyújtotta anyagi fedezet is. Az éves tagdíj 1000 Ft/fő, amely összeget a tanév elején szedjük be, de lehetőség van az összeg félévenkénti (500-500 Ft) befizetésére is.
Tanulóink ennek fejében részt vehetnek az iskolai edzéseken, diákolimpiai versenyeken, sportprogramokon és használhatják a sportegyesület által pályázatokon nyert, vagy vásárolt szereket.
Kérjük, hogy a tagdíj befizetésével Önök is járulnak hozzá ahhoz, hogy iskolánkban minél jobb sportolási lehetőségeket tudjunk biztosítani tanulóinknak.

A tagdíj felhasználásának területei:

* A Magyar Diákszövetség Tagdíjának befizetése (iskolai létszám alapján)
* Versenyeztetés (nevezési díjak, útiköltség, szállás, étkezés)
* Versenyszervezés (játékvezetői díjak, érmek, kupák)
* Sportnapok szervezése (eszközök, díjak)
* Sporteszközök vásárlása
* Pályázatokhoz az önrész biztosítása
* A diákok kötelező *testnevelés órán felüli* edzéslehetőségének biztosítása (sportszakosztályok, kondicionáló terem használata)

Diáksport egyesületünk a következő sportszakosztályokat működteti:

 labdarúgás

 kosárlabda

 röplabda

 szertorna

 aerobic

 önvédelmi oktatás

 tenisz

 és a kondicionáló terem

Baja, 2015. 09. 30.
Tisztelettel:
 Kovács Lajos
 DSE elnök